**Fordilla suurin osuus keskisuurten pakettiautojen markkinoista yli kymmeneen vuoteen; uuden Transit Customin myynti hyvässä vauhdissa**

* Ford saavutti korkeimman markkinaosuuden keskisuurten pakettiautojen Euroopan-markkinoista yhtiön historiassa sitten vuoden 2002. Ford myy yhden uuden keskisuuren pakettiauton joka neljäs minuutti.
* Vuoden 2013 ensimmäisten yhdeksän kuukauden aikana Ford Transit oli koko segmentin markkinajohtaja 14,3 prosentin markkinaosuudella. Transiteja ja Transit Customeja on myyty tällä ajanjaksolla 106 800 kappaletta.
* Transit Custom ennätti markkinoille ensimmäisenä Fordin täysin uudesta Transit-perheestä. Nyt tilattavissa on myös uusi Transit Connect. Transit Courier ja täysin uusi Transit saapuvat markkinoille vuonna 2014.

**Helsinki, 11.11.2013** – Ford saavutti korkeimman markkinaosuuden keskisuurten pakettiautojen Euroopan-markkinoista yli kymmeneen vuoteen vuoden 2013 ensimmäisten yhdeksän kuukauden aikana. Transit- ja Transit Custom -malleja myytiin 106 800 tällä ajanjaksolla\*. Ford myy yhden uuden keskisuuren pakettiauton joka neljäs minuutti.

Uusi Transit Custom, joka voitti International Van of the Year 2013 -palkinnon, vauhditti Fordin markkinaosuuden kasvua, kun niitä myytiin vuoden ensimmäisen yhdeksän kuukauden aikana yli 24 500 kappaletta. Fordin osuus segmentistä, mukaan lukien Transitin ja Transit Customin myynti, nousi syyskuussa 14,3 prosenttiin. Vuoden 2012 vastaavaan ajanjaksoon verrattuna kasvua oli 1,4 prosenttiyksikköä. Markkinaosuus on korkein sitten vuoden 2002.\*\*

“Transit Custom on upea pakettiauto. Se on työteliäs, taloudellinen ja sen ajaminen on kuin henkilöautolla ajamista”, sanoo Kevin Griffin (CV Marketing and Sales Director, Ford of Europe). “Transit Customin tarina alkoi arvostetulla International Van of the Year 2013 -palkinnolla ja ajoneuvon menestys jatkuu nyt Fordin jälleenmyyntitiloissa.”

Yksin syyskuussa 2013 Ford saavutti keskisuurten pakettiautojen segmentissä 16,8 prosentin markkinaosuuden, joka on 1,1 prosenttiyksikköä enemmän kuin edellisvuonna ja yhtiön paras syyskuun markkinaosuus sitten vuoden 2001. Keskikokoisten pakettiautojen segmenttiin luetaan pakettiautot tonniluokasta ylöspäin aina 3,5 tonnin painoisiin ajoneuvoihin saakka.

Tonniluokan Transit Custom, joka esiteltiin loppuvuonna 2012, ennätti ensimmäisenä markkinoille Fordin neljä eri mallia käsittävästä uuden sukupolven Ford Transit-hyötyajoneuvomallistosta. Kokonaisuudessaan mallisto on markkinoilla seuraavien kahden vuoden aikana. Täysin uuden Transit Connectin, joka on suunnattu pienempien pakettiautojen markkinoille, tuotanto on aloitettu vastikään. Transit Connect sai äskettäin International Van of the Year 2014 -palkinnon. Transit Connecteja tilattiin 2 000 kappaletta syyskuun loppuun mennessä ennen kuin ajoneuvot olivat edes saapuneet Fordin jälleenmyyjill Euroopassa.

“Täysin uusi Transit ja pienikokoinen Transit Courier täydentävät Fordin kautta aikojen vahvinta Transit-hyötyajoneuvomallistoa vuonna 2014. Olemme luottavaisia, että myynti jatkuu rohkaisevan alun jälkeen samanlaisena”, sanoo Griffin.

Suomessa Ford-pakettiautoja rekisteröitiin tammi-lokakuun tilastojen mukaan 2 071 kappaletta markkinaosuuden ollessa 23,5 prosenttia. Ford oli pakettiautojen rekisteröintitilastossa sijalla 2.

\* Fordin perinteisillä 19 Euroopan maan markkina-alueella (Itävalta, Belgia, Iso-Britannia, Tsekin tasavalta, Tanska, Suomi, Ranska, Saksa, Kreikka, Unkari, Irlanti, Italia, Alankomaat, Norja, Puola, Portugali, Espanja, Ruotsi ja Sveitsi).

\*\* Perustuu Fordin analyysiin Polkin ajoneuvorekisteröintitiedoista.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 180 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista 13 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

[rsalin1@ford.com](mailto:rsalin1@ford.com)